Jokikylä (Oulu)

Jokikylä on Oulun kaupunginosa Haukiputaan suuralueella. Jokikylään kuuluu myös Onkamon kylä.  

Opetusta luokka-asteille 1–6 annetaan läheisen Asemakylän koulussa, ja yläastetason opetusta annetaan Haukiputaan kirkonkylän yläkoulussa.

Päivittäistavarakauppoja Jokikylässä ei ole. Lähimmät kaupat sijaitsevat Keiskassa ja kirkonkylällä, Asemakylällä olevaa pientä elintarvikekioskia lukuun ottamatta.
 
Linja-autoliikenteestä vastaavat Koskilinjat Oy, jolla on kouluvuoden aikana säännöllisiä vuoroja Jokikylään.

Jokikylän maastossa on muun muassa kalastusmahdollisuudet, sillä kylän läpi virtaa Kiiminkijoki.

Lähteet 

Haukiputaan kylät ja alueet
Oulun kaupunginosat
Pohjois-Pohjanmaan maakunnan entiset taajamat